# Általános információk:

**Tanterv:** Építészmérnöki osztatlan Mesterképzési Szak,

Építőművész alapképzési szak, Építészmérnöki alapkézési szak

**Tantárgy neve: Építészeti rajz, formaismeret 3.**

**Tantárgy kódja:** EPE347MNEM

**Szemeszter:** 4

**Kreditek száma:** 3

**A heti órák elosztása:** 0/3/0

**Értékelés:** félévközi jegy (f)

**Előfeltételek: Építészeti rajz, formaismeret 2.**

Tantárgy felelős: Dr. Németh Pál, egyetemi docens

Iroda: 7624 Magyarország, Pécs, Boszorkány u. 2. C012

E-mail:  [nemeth.pal@mik.pte.hu](mailto:nemeth.pal@mik.pte.hu)

Munkahelyi telefon:

Oktatók: Dr. Krámli Márta, adjunktus

Iroda: 7624 Magyarország, Pécs, Boszorkány u. 2. B-3374

E-mail: kramli.marta@mik.pte.hu

Munkahelyi telefon: +36 72 503 650 / 23899

## Tárgyleírás

A kurzus tematikája az akadémiai rajztudás legfontosabb elemeire épül, így a szabadkézi rajzolás mind technikai (rajzi minőség, kontúrok, tónusok, helyes használata), mind pedig a látott kép megjelenítésének elméletei ismeretei, a különböző perspektívák alkalmazása részei a kurzusnak. A kurzus érinti a festői technikák alkalmazását is, nem csak technikai (akvarell, tus, pác) de azoknak elméleti kérdéseiben is. A kurzus figyelmet fordít a hallgatók térlátásának és formakultúrájának fejlesztésre, a modell utáni rajz gyakorlata mellet hangsúlyozva a „belső látás”, az agyban lévő „hívóképek” leképezését, előhívását. A kurzus kitér a kompozíciós elvekre, a képszerkesztés belső arányrendjének törvényszerűségeire..

## Oktatás célja

A kurzus alapvető célja az önálló vizuális kifejezés alapjainak elsajátítása annak érdekében, hogy az építészeti prezentáció, kezdve az első skiccektől egészen a komplett látványtervig a hallgatónak ne okozzon problémát.

## Tantárgy tartalma

A szemeszter során a hallgatók tovább fejlesztik szabadkézi rajzi tudásukat. Ez a félév a látvány utáni perspektíva illetve skiccrajzolás, az építészeti szabadkézi megjelenítés képességének elmélyítését célozza.

A szemeszterben három blokkban tanulmányrajzokat készítenek perspektivikus látványokról, tematikus feladatokon keresztül gyakorolják az építészeti tervek tömegvázlatának skiccelését, és az előző félévben megismert rajzi technikák alkalmazásával a szabadkézi látványterveket rajzolnak.

A gyakorlati feladatok több ponton kapcsolódnak a Tervezés stúdió 4 tárgy tematikájához, azt megtámogatva az aktuális tervezési feladatok szabadkézi rajzokban történő feldolgozásával.

## Számonkérési és értékelési rendszere

*A tantárgy felvételével, követelményrendszerével, teljesítésével, a hallgató szorgalmi-, vizsga- és záróvizsga időszak kötelező teendőivel kapcsolatban minden esetben a Pécsi Tudományegyetem érvényben lévő Szervezeti és Működési Szabályzatának 5. számú melléklete, a Pécsi Tudomány egyetem* ***Tanulmányi és Vizsgaszabályzata (TVSZ)*** *az irányadó.*

A félév sikeres befejezésének feltétele az aktív órai részvétel, a feladatok határidőre való elkészítése, bemutatása, a házi feladatok legalább 50%-ának időben történő bemutatása, az alaki és formai követelmények betartása. A házifeldatok pontrendszerében minimálisan 10 pontot köteles a hallgató a félév során megszerezni az osztályzásra bocsátáshoz.

Az aktív órai részvétel fogalma: A hallgató köteles minden órára a tantárgyprogramban meghatározott tematika szerint készülni, adott esetben, az oktató által megadott, korrektúrára alkalmas munkával valamint a megadott eszközökkel és anyagokkal megjelenni, az órán aktív munkával részt venni az óra teljes időtartama alatt.

Amennyiben a hallgató ezt a minimum követelményt nem teljesíti, az hiányzásnak minősül!

A megengedett hiányzás a félév során nem haladhatja meg a TVSZ-ben meghatározott 30%-ot.

A tantárgy félévközi jeggyel zárul.

**A félév során a munkák pontozásra kerülnek, a megszerezhető maximális pontszám 100 pont**

**Első rajzi blokk: 16 pont**

**Második rajzi blokk: 16 pont**

**Harmadik rajzi blokk**: **16 pont**

**Kurzuszáró rajzi feladatsor 52 pont**

**A házi feladatok pontrendszerének leírása:**

Egyéni munka a kiadástól számított első órán történő bemutatása – 2 pont

Egyéni munka a kiadástól számított második órán történő bemutatása –1 pont

Ennél későbbi bemutatás vagy a feladat nem megfelelő színvonalú megoldása – 0,5 pont

**A pontozás során a három rajzi blokk illetve a kurzuszáró rajzi feladatsor összpontszámának legalább a felét meg kell szerezni a félév teljesítéséhez.**

**Megszerezhető maximum pont** **100p**

85 p – 100 p 100% A (5, jeles, excellent, sehr gut)   
71 p – 84 p 84% B (4, jó, good, gut)   
60 p – 70 p 70% C (3, közepes, avarage, befriedigend)   
50 p – 59 p 59% D (2, elégséges, satisfactory, genügend)   
0 p – 49 p 49% F (1, elégtelen, fail, ungenügend)

## Kötelező irodalom

Órai jegyzetek, segédletek.

Dobó-Molnár-Peity-Répás: Valóság-Gondolat-Rajz, TERC Kft. 2004, Budapest, ISBN: 9789639535107

Rudolf Arnheim: A vizuális élmény – Az alkotó látás pszichológiája, Gondolat Kiadó, Budapest, 1979, ISBN: 96321172833

## Oktatási módszer

A tantárgy folyamatos kommunikáción alapszik az oktatók és a hallgatók között.

Módszer:

1. folyamatos konzultáció órarendi időben a részletes tantárgyi programban meghirdetett tanmenet szerint

2. önálló munka órarendi időben a részletes tantárgyi programban meghirdetett féléves tanmenet szerint

3. önálló otthoni munka

4. önálló kutatás, adatgyűjtés, elemzés

# Részletes tantárgyi program és követelmények

## Metodika és szempontrendszer:

A kurzus során minden órát egy elméleti bevezető indít el, ahol az adott tematika szerinti rajzi, rajztechnikai kérdések kerülnek bemutatásra. A gyakorlati feladatok ezeken az elméleti ismereteken alapszanak. Az órákon folyamatos konzultáció mellett egyéni munka folyik, ahol a hallgatók korrektúrát, folyamatos visszajelzést kapnak az oktatótól.

Az otthoni feladatok lehetővé teszik az órán elsajátított ismeretek, készségek és képességek gyakorlását, elmélyítését.

Az otthoni feladatok konzultációja, korrektúrája, pontozása a kiadást követő óra elején történik. A korrigált órai és otthoni feladatok javítását a korrektúrát követő héten van lehetőség bemutatni.

A rajzok értékelésének szempontjai:

rajzi fogalmazás összetettsége

* rajzi pontosság
* kompozíció helyessége
* eredetiség és szellemesség
* formakultúra

## Program heti bontásban

|  |  |  |
| --- | --- | --- |
| **Feladat** | **Előadás témája** | **Gyakorlat témája** |
| 1. | Tematika és követelményrendszer megbeszélése, szükséges anyagok és eszközök listájának kiadása. |  |
| 2. | A két iránypontos rajzolt perspektíva szabályainak ismétlése. A madártávlat és békaperspektíva. | Téri kompozíció létrehozása adott elemekből két iránypontos perspektívában. Létrejött konstrukció madártávlatban./Egymás kompozíciójának megrajzolása. Páros feladat |
| 3. | A tervlap szerepe és kompozíciója. | Épület rekonstrukciója nézetei alapján. Tovább építés, átalakítás adott szempontok alapján. |
| 4. | Kockológia | Skiccelés feladat. Perspektíva rajzolása látvány után.  A kompozíció átalakítása épületjellegű tömeggé. |
| 5. | Színharmónia, szín, anyag és forma kapcsolata. Kollázs technika. | Kreatív festői gyakorlat. Anyagkollázs kompozíció szín és tapintásérzet alapján.  Térbeli, absztrakt kompozíció kialakítása. |
| 6. | Az első rajzi blokk leadása |  |
| 6. | A vegyes-technikák alkalmazása a látványterveken. Kollázs technika. | Saját terv bemutatása kollázs vegyes technikával. |
| 7. | Felületképzés, tónusozás frottázs technikával | Geometrikus testcsoport perspektivikus képe. Tónusozás frottázs technikával. |
| 8. |  | Tervlapkészítés. Épület jellegű tömeg tervezése megkezdett rajz alapján.  Saját terv látványa frottázs ,vegyes technikával. |
| 9. |  | Skiccelés feladat. Felülnézettel megadott téri tömegek rekonstruálása, irányított átalakítása. A kompozíció átalakítása épületjellegű tömeggé. |
| 10. | A második rajzi blokk leadása |  |
| 10. | Felületképzés filctollal. Tűfilc, ecsetfilc. | Geometrikus testcsoport ábrázolása tűfilccel, ecsetfilccel. |
| 11. |  | Saját terv tovább gondolása tervlapon. Szabadon választott technika. Csoportos feladat. |
| 12. | Kockológia | Kockológia. Ceruzarajz. |
| 12. | A harmadik rajzi blokk leadása |  |
| 13. | Tervlap. Kreatív tervezés feladat. | Épülettömeg tervezése tervlapon síkgeometrikus kompozícióból. Saját terv absztrahálása síkgeometrikus kompozícióvá. Vegyes technika. |
| 14. | Kockológia | Skiccelés feladat. Geometrikus testcsoport ábrázolása szabadon választott technikával. |
| 15. | Vizsgarajz. | Kockológia |

Ezen tantárgyi program részleteiben (dátum/helyszín/pontosítások) történő változtatás jogát fenntartjuk, melyről a hallgatókat minden esetben tájékoztatjuk. A félév folyamán felmerülő kérdésekkel, problémákkal a tantárgyfelelőst, valamint az intézeti koordinátort lehet keresni a szorgalmi időszakban.

dr.Németh Pál

tantárgyfelelős

Pécs, 2021.02.08.